**Canllawiau ar gyfer plant, staff a rhieni**

**Ysgol Penybryn Tywyn ag Adran Addysg Gwynedd - Medi 2020**

**Cwestiynau Cyffredin**

Dyma rai cwestiynau cyffredin ac atebion i rieni/gofalwyr wrth baratoi i ddanfon eu plant nôl i’r ysgol o 1af o Fedi 2020 ymlaen.

**Os penderfynaf beidio ag anfon fy mhlentyn i’r ysgol, a gaf i fy nghosbi neu fy nirwyo?**

Ni chafodd rhieni/gwarcheidwaid eu dirwyo na’u cosbi am beidio ag anfon eu plentyn i’r ysgol yn ystod tair wythnos olaf y tymor. NI fydd hyn yn wir am mis Medi ac mae yn fater awdurdod.

O Fedi 1af mae yn ofynnol I bob plentyn fod yn dychwelyd i’r ysgol yn unol ag amserlen yr ysgol

Mae’n bosibl y bydd rhai teuluoedd yn cysgodi ac efallai na fydd eraill yn barod i ddychwelyd i’r ysgol. Bydd angen llythyr meddyg yn cadarnhau hyn.

**A oes rhaid i mi gael gwahoddiad i yrru fy mhlentyn i’r ysgol?**

Oes. Yn ystod y cyfnod yma ni all plentyn ddod i’r ysgol heb gytundeb yr ysgol o flaen llaw.

**Oes yna ddarpariaeth ar gyfer pob blwyddyn ysgol?**

Oes. Bydd yr ysgol yn eich diweddaru gyda’r amserlen.

**Beth fydd angen i’m plentyn ddod gyda nhw i'r ysgol?**

Bydd angen i'ch plentyn ddod â'r canlynol:

• Eu pecyn bwyd eu hunain os dyna yw dymuniad y cartref. Bydd cinio ysgol yn cael ei ddarparu ir plant sydd yn gymmwys neu am ei archebu.

• Eu potel ddŵr eu hunain;

• Dillad ymarfer corff eu hunain.

Dillad addas I weithio yn yr awyr agored megis cotiau glaw a esgidiau addas i’r tu allan er mwyn newid

* Ni fyddant yn gallu rhannu eu hadnoddau gyda phlant eraill na’r staff.

**Beth ddylwn i ei wneud os yw fy mhlentyn wedi derbyn llythyr i gysgodi?**

Ni ddylai’r plentyn fynychu’r ysgol ac mae angen trafod hyn gyda’r pennaeth.

**Beth ddylwn i ei wneud os yw fy mhlentyn yn byw gydag aelod o’r teulu sydd wedi derbyn llythyr i gysgodi?**

Fe all eich plentyn fynd i’r ysgol ond mae’n allweddol bwysig eich bod yn trafod y mater gyda’r ysgol er mwyn iddynt ystyried mesurau lliniaru risg.

**Beth ddylwn i ei wneud os yw fy mhlentyn a chyflwr meddygol sydd yn ei wneud yn fregus?**

Fe all eich plentyn fynd i’r ysgol ond mae’n allweddol bwysig eich bod yn trafod y mater gyda’r ysgol er mwyn iddynt ystyried mesurau lliniaru risg.

**A fydd angen cyfarpar diogelu personol ar fy mhlentyn i fynd i’r ysgol?**

Mae hi’n bwysig cofio bod tystiolaeth gref sy’n dangos mai cadw pellter corfforol, hylendid dwylo a hylendid resbiradol (dal peswch neu disian mewn hances bapur a chuddio’r geg a’r trwyn gyda phenelin neu lawes) yw’r ffyrdd mwyaf effeithiol o atal y coronafeirws rhag lledaenu.

Mae hylendid dwylo yn hollbwysig cyn ac ar ôl bob cyswllt uniongyrchol gyda phlentyn neu berson ifanc, ac ar ôl glanhau cyfarpar a’r amgylchedd.

Felly nid oes angen defnyddio cyfarpar diogelu personol wrth gynnal gweithgareddau addysgol arferol mewn ystafell ddosbarth/lleoliadau ysgol.

Mae modd i blant wisgo mwgwd wrth ddod i’r ysgol ond ar ol cyrraedd rhaid ei osod mewn bag plastig glan er mwyn ei gadw yn ddiogel at amser adref. Rhaid delio gyda’r mwgwd mewn ffordd gyfrifol a glân. Mae gwyddoniaeth yn dangos fod plant a risg isel o gael eu effeithio gan y feirws

**Addysg**

**Sut fath o addysg fydd ysgolion cynradd, arbennig ac uwchradd yn ei chynnig?**

Mae’r awdurdod lleol yn deall y bydd angen i ysgolion gynnig profiadau gwahanol i ddysgwyr sy’n dychwelyd i’r ysgol am ychydig o wythnosau ac yna bydd y cwricwlwm llawn yn cael ei gyflwyno lle sydd yn ymarferol bosibl.

Bydd prif ffocws ar hyrwyddo hunan les dysgwyr a staff. Mae’r awdurdod lleol yn argymell yn gryf y dylai ysgolion ganolbwyntio ar iechyd a lles emosiynol dros y cyfnod cynnar. Mae’r Gwasanaeth ADY a Ch yn darparu cyngor ar gyfer hyn, sydd ar gael ar wefan y Gwasanaeth. Mae’r Gwasanaeth hefyd yn trefnu hyfforddiant gan ‘Trauma Informed Schools’ ar gyfer paratoi at integreiddio yn ôl.

**A fydd yr ysgol yn parhau i addysgu plant yn y grwpiau blwyddyn sydd i fod i ddychwelyd i’r ysgol ond sy’n cael eu cadw gartref gan eu rhieni ar sail iechyd/diogelwch?**

Na fyddant. Bydd yr athrawon lle yn ymarferol bosibl ar gyfer amgylchiadau anarferol iawn yn paratoi gwaith ar gyfer plant hynny sydd ddim yn gallu dychwelyd i’r ysgol ar sail iechyd. Bydd disgwyl ir plant hynny fynychu gwersi ar lein. Bydd pob dosbarth yn cael ei rannu yn ddosbarthiadau cymysg oedran o ddwy flynedd. Bydd hyn yn lleihau niferoedd sydd ym mhob dosbarth ac yn sicrhau fod yr athrawon yn gallu paratoi I ddysgu o bell ar y cyd pe bai angen cau unrhyw ddosbarth oherwydd salwch. Mae hyn hefyd yn golygu fod mwy nag un aelod o staff a chyfrifoldeb am y dosbarth petai unrhyw aelod o staff yn cael ei daro yn wael.

**A fydd disgyblion a fydd yn symud i ysgol arall ym mis Medi yn cael cymryd rhan mewn gweithgareddau pontio?**

Bydd yr Ysgol uwchradd yn sicrhau fod bl6/7 yn cael cyfnod anwytho a bydd plant meithrin derbyn yn debyg ac yn cael eu rhannu I grwpiau llai wrth gychwyn yr ysgol.

**Glanhau**

**Sut y bydd yr ysgol yn cael ei glanhau wedi iddi ail agor?**

Bydd yr ysgol yn cael ei glanhau yn ystod y dydd gan lanhawyr a fydd wedi eu hyfforddi’n addas. Bydd y glanhawyr yn rhoi sylw penodol i fannau lle bo’r plant a’r staff yn eu cyffwrdd yn rheolaidd gan ddilyn protocolau glanhau diogel bob amser.

Bydd staff glanhau yn dechrau nôl ar eu dyletswyddau glanhau yn ystod gwyliau’r Haf.

Bydd yr awdurdod yn darparu adnoddau ychwanegol i’r ysgolion mewn ymateb i’r gofynion glanhau ychwanegol.

**A ydym yn disgwyl i ddisgyblion lanhau eu gofod gweithio?**

Mae disgwyl i’r disgyblion gymryd camau rhesymol i sicrhau bod yr amgylchedd gwaith yn cael ei gadw mor lân â phosibl. Pan fo’n briodol (ac yn ôl eu hoed/datblygiad), gellir annog y disgyblion i lanhau eu mannau personol eu hunain, er enghraifft drwy roi ‘wipes’ iddynt eu defnyddio yn eu rhannau hwy o’r ystafell.

Bydd y ‘wipes’/offer glanhau addas yn cael ei ddarparu i’r dosbarthiadau ynghyd â chanllawiau byr.

**Toiledau**

Bydd trefniadau toiled yn dilyn canllawiau I leihau y niferoedd sydd yn gallu defnyddio y toiledau ar yr un pryd. Ni fydd mwy na 3 ar yr un pryd.

**Pa mor aml fydd toiledau’r ysgol yn cael ei glanhau?**

Bydd y toiledau’n cael eu glanhau wedi amser egwyl a chinio ac ar ddiwedd pob dydd.

**Sut y dylid rheoli’r defnydd o doiledau?**

Mae’r awdurdod lleol yn argymell bod ysgolion yn dilyn y protocolau a ganlyn, os oes modd:

• Dylai’r disgyblion ddefnyddio’r toiledau 2-3 ar y tro’n unig.

• Bydd yr ysgol yn gofalu bod dŵr a sebon hylif ar gael bob amser, ym mhob toiled/ystafell ymolchi i ddisgyblion a staff.

**Pellter Cymdeithasol**

**Sut y bydd yr ysgol yn gwneud yn siŵr bod pawb yn cadw pellter cymdeithasol o ddau fetr yn yr ystafell ddosbarth, mannau cylchdroi, toiledau, yr iard a lleoedd tebyg?**

Bydd pob ysgol unigol yn rhoi sylw penodol i bellter cymdeithasol. Mae’r awdurdod wedi paratoi fframwaith asesu risg cyffredinol i ysgolion ei addasu’n ôl eu hamgylchiadau eu hunain, gan gydnabod bod pob ysgol yn wahanol.

Fel rhan o’r broses asesu risg, bydd angen i’r ysgol benderfynu faint o ddisgyblion y gellir eu cynnwys ar y safle’n ddiogel, gan ystyried faint o le sydd ar gael i addysgu’r plant ac i ganiatáu iddynt symud yn y coridorau, a faint o le sydd yn y toiledau ac ati.

Bydd angen i bob ysgol unigol benderfynu ar yr hyn sy’n briodol, ar sail cyngor yr awdurdod lleol, a chan roi sylw priodol i ganllawiau manwl Llywodraeth Cymru.

Fe fydd sefyllfa pob ysgol yn wahanol oherwydd eu hamgylchiadau unigryw.

Ni fydd gweithgareddau torfol yn cael eu cynnal a bydd amseroedd cinio yn cael eu rhannu.

**Pa fesurau fydd mewn lle i ddiogelu fy mhlentyn?**

Mae nifer o fesurau mewn lle i ddiogelu eich plentyn. Dyma rai o’r mesurau:

• Bydd gan bob ysgol ei hystafell ynysu benodol, pe bai plentyn neu aelod o staff yn dechrau teimlo’n sâl yn ystod y dydd

• Mae pob ysgol wedi cyfrifo beth yw uchafswm nifer y disgyblion y gellir eu cynnwys mewn ystafell ddosbarth ar yr un pryd, os glynir wrth bellter cymdeithasol o 2 fetr neu lai.

• Ni fydd pawb yn cael amserau egwyl a chinio ar yr un pryd.

* Bydd plant yn aros o fewn eu swigod dosbarth cymaint a sydd yn bosibl.

• Bydd ystafelloedd dosbarth ac ardaloedd cyffredin yn cael eu sychu’n lân yn rheolaidd

• Bydd ysgolion yn cael eu glanhau’n drylwyr bob nos

• Bydd arwyddion clir o amgylch yr ysgol yn pwysleisio pwysigrwydd golchi dwylo, hylendid a chadw pellter cymdeithasol

Cofiwch fod safle pob ysgol yn wahanol a bydd gan bob ysgol fesurau gwahanol ar waith e.e. bydd lleoliad man gollwng plant yn amrywio o ysgol i ysgol/ bydd gan rai ysgolion systemau unffordd a.y.y b.

Bydd gan bob ysgol ei chynllun ailagor graddol ei hun; bydd pob ysgol wedi cynnal cyfarfodydd safle a’r rheiny wedi eu cydnabod gan yr Awdurdod Lleol. Yn ogystal, bydd gan bob ysgol ei Hasesiad Risg ei hun.

**Faint o ddisgyblion ddylai fod mewn un ystafell ddosbarth?**

Mae’n anodd i’r awdurdod lleol roi canllawiau pendant gan fod ystafelloedd dosbarth yn amrywio cymaint o ran maint a siâp. Mae yn ofynnol I ni gadw pob dosbarth lle yn bosibl I 30 neu lai o blant felly mae angen I ni gymysgu oedranau er mwyn sicrhau fod hyn yn bosibl.

**Pwy sydd yn gwneud yn siŵr fod asesiadau risg yn addas ac o ansawdd?**

Bydd tîm Iechyd a Diogelwch Corfforaethol ac Adran Addysg Cyngor Gwynedd yn gwirio ansawdd yr asesiadau risg sydd wedi ei ddarparu gan staff a llywodraethwyr yr ysgolion sydd yn adnabod y sefyllfaoedd yn dda iawn.

A **fydd modd i fy mhlentyn fynd i glybiau cyn/ar ôl ysgol?**

Na fydd. Mae’r awdurdod lleol yn argymell bod clybiau cyn/ar ôl ysgol yn dod i ben am y tro.

**Cyffredinol**

**A oes rhaid i ddisgyblion wisgo gwisg ysgol?**

Bydd gwisgo dillad ysgol ac esgidiau priodol sy’n hawdd eu golchi/glanhau yn hanfodol. Mae angen eu glanhau yn rheoalidd. Disgwylir I bob plentyn fod mewn wisg ysgol.

mae modd archebu gwisg ysgol gan lenwi ffurflen o wefan yr ysgol os nad ydych wedi gwneud hyn eisioes. Mae modd I rhai hynny sydd wedi archebu yn barod I gasglu y wisg or ysgol ar y 1.9.20. os nad oeddech wedi dod ar ddiwedd y tymor.

**A fydd trefniadau gwahanol ar ddechrau a diwedd y dydd wrth i blant fynd i mewn i adeilad yr ysgol?**

Bydd. Bydd yr ysgol wedi marcio’r mannau aros yn glir (e.e. drwy ddefnyddio arwyddion, ‘bollards’ neu dâp) i ddiogelu disgyblion sy’n aros i fynd i mewn i’r adeilad.

Bydd y marciau’n ar wal yr ysgol yn dangos sut y gall y disgyblion a’r rhieni/gofalwyr gadw pellter cymdeithasol diogel.

**A oes cyfyngiad ar bwy sydd yn cael hebrwng plentyn i’r ysgol / casglu plentyn o’r ysgol?**

Oes, dim ond un rhiant/gwarcheidwad.

**A fydd gwersi cerdd Gwasanaeth cerdd Gwynedd yn ail gychwyn?**

Bydd rhai agweddau yn bosibl ond mae hyn yn parhau o dan drafodaeth

**Pe byddwn i’n dymuno trafod mater penodol gyda’r ysgol a oes modd i mi gyfarfodydd wyneb yn wyneb gyda staff yr ysgol?**

Na fydd. Mae’r awdurdod lleol yn argymell y dylid cysylltu gyda'r ysgol ar y ffôn yn y lle cyntaf. Os byddwch yn dymuno cyfarfod pellach yr ydym yn awgrymu y dylai hwn fod yn rhith-gyfarfod am y tro bydd apwyntiadau yn cael eu cynnig os bydd angen trwy drefniant blaenorol. Mae hyn yn lleihau y nifer o oedolion sydd ar y safle ar yr un pryd.

**Sut y dylai ysgolion reoli amseroedd egwyl?**

Bydd staff ar gael i oruchwylio eich plentyn bob amser egwyl a chinio. Bydd disgwyl i blant ymbellhau’n gymdeithasol.

Bydd hylif diheintio dwylo ar gael ym mhob mynedfa i wneud yn siŵr bod disgyblion yn gallu golchi eu dwylo wrth iddynt adael adeilad yr ysgol a mynd yn ôl i mewn.

Bydd offer ar yr iard chwarae yn cael ei lanhau cyn i grwpiau gwahanol ei ddefnyddio.

Bydd amseroedd chwarae yn cael ei amserlenu yn ofalus I leihau y nifer o blant sydd ar yr iard ar yr un pryd.

**A fydd athrawon yn marcio llyfrau fy mhlentyn?**

Mae’r awdurdod lleol yn cynghori staff i beidio â marcio llyfrau’r disgyblion yn ystod y cyfnod yma.

Fodd bynnag, rydym yn sylweddoli ei bod yn bwysig rhoi adborth ystyrlon i’r disgyblion. Gan hynny, caiff ysgolion eu hannog i ddefnyddio dulliau amrywiol (e.e. gofyn i’r disgyblion farcio’u gwaith eu hunain dan gyfarwyddydd athrawon, rhoi adborth ar lafar, a sylwadau digidol/ar-lein) i roi adborth am waith y disgyblion.

**Beth os bydd fy mhlentyn angen cymorth cyntaf yn ystod y dydd?**

Fe fydd staff yr ysgol yn darparu cymorth cyntaf yn y drefn arferol. Fodd bynnag byddant yn gwisgo offer amddiffyn pwrpasol.

Mae canllaw penodol wedi ei rannu gyda phob ysgol eisoes o ran Cymorth Cyntaf.

Os bydd plentyn yn cael ei daro yn wael yn ystod y dydd mae angen I rieni fod ar gael i’w casglu o’r ysgol yn syth.

Os bydd cadarnhad o’r firws yn y dosbarthiadau bydd plant yn cael eu anfon adref a gwersi ar google classrooms yn cael eu cynnig. Bydd system Trac &Trace yn hanfodol yn yr achos yma.Mae’n hanfodol eich bod fel rhieni wedi paratoi ar gyfer hyn ymlaen llaw oherwydd byddai cwympo yn ole to gyda addysg yn anodd iawn ich plant.

**Cinio Ysgol**

**A fydd cinio ysgol ar gael?**

Bydd a bydd rhaid archebu rhain ymlaen llaw gan ddefnyddio system talu ar lein. Mae gofyn i bob plentyn ddod a bocs bwyd i’r ysgol os nad yn dewis cinio ysgol.

Mae bwydlen newydd ysgolion Gwynedd ar wefan yr ysgol.

**A oes rheolau o ran beth a ddylid ei roi yn pecyn bwyd?**

Oes. Dylid paratoi pecyn bwyd lle nad oes angen i aelod o staff gynorthwyo’r plant i’w agor nac ychwaith helpu i agor ei gynnwys. Dylid osgoi pacedi plastic lle na all plant, yn enwedig plant ifanc eu hagor.

Yn unol â chanllawiau ysgolion yn gyffredinol dylid ceisio paratoi bocs bwyd maethlon gan osgoi cynhwysion all arwain i blant dagu megis grawnwin.

**A fydd clybiau brecwast?**

Bydd y clwb yn ail agor am 8: 10- 8:40 pob bore RHAID archebu lle ymlaen llaw ar system talu school gateway yr ysgol. Mae yn £1 ar gyfer pob plentyn on dos bydd mwy na 2 blentyn o’r un teulu ni fydd costau ychwanegol ar gyfer gwarchod.

**Gofal i blant Gweithwyr Allweddol**

Does dim gofal plant I weithwyr allweddol ym mis Medi

**Pan fydd ysgolion yn ailagor, a fydd y ddarpariaeth ofal i blant bregus yn parhau?**

Na fydd.

**Cludiant**

**Sut y bydd dysgwyr yn teithio i’r ysgol pan fyddant yn dychwelyd?**

 Ar hyn o bryd mae sefyllfa cludiant o fewn y cyngor yn parhau i fod dan drafodaeth. Bydd llythyr yn do dich diweddaru os ydych yn gymwys i gludiant. Ond hyd yma disgwylir i rieni gludo/hebrwng eu plant i’r ysgol yn lle cyntaf ond os nad yw hyn yn bosibl bydd dysgwyr sy’n gymwys i gael cludiant ysgol yn parhau i gael y gwasanaeth hwnnw. Os bydd y galw am gludiant yn uwch na’r capasiti, rhoddir blaenoriaeth i’r disgyblion na allant fod yn bresennol hebddo.

Os bydd cludiant wedi ei drefnu ar gyfer y disgybl, bydd yn derbyn sedd wedi ei glustnodi ar ei gyfer ar y cludiant.

Mae’r awdurdod wedi addasu'r cod ymddygiad i adlewyrchu y byddwn yn disgwyl i ddisgyblion o wahanol aelwydydd aros 2m ar wahân wrth yr arhosfan bysiau.

**A fydd hebryngwyr yn teithio gyda’r disgyblion?**

Yn gyffredinol, ni fyddant.

Fodd bynnag, bydd hebryngwyr ar gyfer disgyblion ag anghenion dysgu ychwanegol yn cael blaenoriaeth gan ddibynnu ar gytundeb rhwng yr ysgol, y rhieni a gweithredwyr cludiant.

**Beth os nad yw disgyblion yn cadw at y rheolau ar gyfer cadw pellter cymdeithasol ar gludiant ysgol?**

Mi fydd pob disgybl yn derbyn sedd benodol i eistedd ar y cludiant fydd wedi ei gymeradwyo o flaen llaw.

Bydd rhieni plant sydd yn methu a chadw at y rheolau yn derbyn llythyr rhybudd ac os byddant yn parhau i anufuddhau i unrhyw gyfarwyddiadau byddant yn wynebu gwaharddiad o'r cludiant. O dan yr amgylchiadau hyn, cyfrifoldeb y rhieni fyddai trefnu sut y bydd eu plentyn yn mynd i'r ysgol

**A gaiff y cludiant ei lanhau'n rheolaidd?**

Bydd cludiant i ac o’r ysgol yn cael ei lanhau cyn casglu’r disgyblion

**A fydd angen i ddisgyblion o'r un aelwyd eistedd gyda'i gilydd ar fws ysgol?**

Na fydd. Rydym yn aros canllawiau pellach ar hyn.

**A fydd modd diheintio dwylo ar y bws i'r plant eu defnyddio pan fyddant yn cyrraedd?**

Bydd. Bydd y gweithredwyr bws yn trefnu hyn.

**A fydd yr un gyrrwr ar yr un bws bob tro?**

Lle bo hynny'n ymarferol bydd yr un gyrrwr ar yr un bws yn cael ei ddefnyddio.

**A fydd modd i blant barhau i deithio i’r ysgol ar fws cyhoeddus?**

Bydd. Byddwn yn gofyn i’r gweithredwyr flaenoriaethu plant ar amser cludiant ysgol arferol.

**A fydd plant yn parhau i dderbyn cludiant drwy’r cynllun seddau gweigion?**

Bydd ond mae angen dilyn canllawiau pendant yr awdurdod ar hyn.

**Beth os bydd plentyn yn mynd yn sâl yn ystod y diwrnod ysgol?**

Bydd disgwyl i rieni gasglu eu plentyn o'r ysgol, ni fyddwn yn darparu cludiant.

**Os bydd gan blentyn ‘Symptomau COVID-19’ a fyddan nhw'n cael eu cludo o hyd?**

Na fydd.

Mae'n hanfodol fod rhieni yn sicrhau nad yw plant yn teithio os oes ganddynt unrhyw un o'r symptomau COVID. Os bydd gweithredwr cludiant yn ymwybodol o symptom cyn teithio, caiff y cludiant ei wrthod.

*Mae’r wybodaeth uchod yn cael ei anfon atoch yn unol a chanllawiau Gwynedd. Os bydd rhaid er mwyn sicrhau diogelwch pawb fe fydd newidiadau ir uchod yn anorfod yn gorfod digwydd.*